Toetame Eestis elavate rahvusrühmade võimalusi oma emakeele ja kultuuri säilitamiseks, õppimiseks ning selle tutvustamiseks ka väljaspool klassiruume. Selleks panustame näiteks rahvusvähemuste pühapäevakoolide läbiviimisse ja emamaale õppereiside korraldamisse. Samuti toetame rahvuskultuuriseltside tegevusi - jagame katusorganisatsioonide kaudu tegevustoetusi rahvuskultuuriseltsidele, kes saavad selle abil säilitada, arendada ja tutvustada oma emakeelt ning kultuuri.